Újabb kapocs a magyarországi és a külhoni magyar civil szervezetek között | EuroAstra Internet Magazin
Címlap › Rovatok › Internet Újabb kapocs a magyarországi és a külhoni magyar civil szervezetek között cs, 2012/07/05 - 00:49 - johannes
A helyettes államtitkár szerint fontos, hogy ez a portál ne csak egyirányú információt nyújtó, hanem interaktív felület is legyen.
A Civil Információs Portálon lehetőség nyílik a külhoni magyar civil szervezetek regisztrációjára is. A cél egy szabadon választható nyilvános megjelenés az erre a célra létrehozott adatbázisban. Így a felhasználók számára lehetőség nyílik a lekérdezésre egy részletes kereső felületen, mely által elősegíthető az elektronikus kapcsolattartáson túl a civil szervezetek közötti szinergiák feloldása egy ilyen jellegű alapfunkció alkalmazásával.
A szomszédos államokból érkező képviselők az ülésen több, a portál használatára vonatkozó, a külhoni magyar civil szervezetekkel kapcsolatban felmerülő kérdést vitattak meg, mint például azt, hogy melyek legyenek azok az adatok, amelyeket ezek a szervezetek feltöltenek a portálra, vagy azt, hogy hogyan legyen biztosított az ilyen esetekben elengedhetetlen ellenőrző, azonosító és megerősítő funkció. A munkacsoport tanácskozásán elhangzottakat összegezve Latorcai Csaba elmondta, hogy a munkacsoport tagjaitól kapott sok értékes javaslatot felhasználják és beépítik a Civil Információs Portál fejlesztése során.